  Анжелика Тихонова корреспондент Дэри ёросысь Изгуртын яслие черодэз ворсазы. Гуртын 80 интылы чаклам выль нылпи сад усьтӥзы. Со сярысь журналистъёслы элькунысьтымы дышетонъя но тодосъя министр Светлана Болотникова ивортӥз. Нылпи садъёс кема возьмам луо, малы ке шуоно элькунамы садъёсы черодъёс вань на. Жаляса верано, тужгес бадӟым соос Ижкарын но Дэри ёросын Светлана Болотникова, Удмуртиысь дышетонъя но тодосъя министрЯслиез Владимир Путинэн кичӧлтэм «Демография» йӧскалык ӵектос улсын ӝутӥзы.  Татын синмаськымон пӧраськон висъетъёссы, шуныт выжъёссы, крезьгурен но спортэн вырыны умой висъетъёссы, нимаз пыран-потонъёссы, со туала югдурын туж кулэ, нылпи садъёс котырын умой, поръяны луымон интывылъёс, эм висъетъёссы синмаськымонэсь, соин ик ужан луонлыкъёс татын туж умоесь Светлана Болотникова, Удмуртиысь дышетонъя но тодосъя министр   Изгурт школалэн кивалтӥсезлэн кивалтӥсезлэн визьноданъя но методикая ужанъя воштӥсез Марина Мамонтова верамъя, выль юртэ куинь аресозь пиналъёс ветлозы. Соос понна ньыль группаос усьтозы. Нош куинь аресысен пиналъёсты вужаз нылпи садазы кутозы. Садик туж кулэ. Куке пиналъёс ог-огенызы кусып возё, соос умойгес азинско. Ми кытчы ке ветлӥськом ке, со пичиосты адӟе, соос доры кыстӥське Анастасия Затеева, нылпи садэ ветлӥсь пиналлэн анаез   Светлана Болотниковалэн верамезъя, 2018-тӥ арысен Дэри ёросын ӵектос улсын сизьым ужъюртъёс пуктӥзы ини. Но али нылпи садъёсы черодзэс 1 сюрс 400 пала пиналъёс возьмало шуыса. Соин ик 2021-тӥ арын ёросын эшшо вить нылпи садъёс усьтозы: Люкшудьяын, Постолын, Юсьын, Лудорвайын - быдэн 80 интылы, Хохряки гуртын - 220 интылы. Озьы ик министр элькунамы визьнодасьёс тырмыт шуыса пусйиз. Ӧнерчиос выль нылпи садъёсы ужаны мыло-кыдогес мыно шуыса ватсаз. 2020-тӥ арын дышетон ужъюртъёсы 750 пала визьнодасьёс лыктыны кулэ. Гудрикошконэ 400 пала егитъёс ужасьёс вуизы ини. Кылемзэ куарусён кутсконын возьмало. Тодэ вайытом, Удмуртиысь вань нылпи садъёс 1-тӥ куарусёнысен дышем сямъя ужаны кутскозы. Светлана Болотниковалэн кылъёсызъя, кышкытлыклэсь утиськонъя вань куронъёсты уж вылын гужем эскеризы ини.  Тегъёс: Дышетон нылпиос Удмуртия Дэри дӥськут СветланаБолотникова 100ар  